recursal/SuperWikiNEXT-32B huggingface dataset:
Ο **εκβιασμός** είναι πράξη εξαναγκασμού που χρησιμοποιεί κυρίως την απειλή και την ψυχολογική πίεση, ακόμη και σωματική, για την τέλεση συγκεκριμένων πράξεων. Μπορεί να περιλαμβάνει τη χρήση απειλών σωματικής, ψυχικής ή συναισθηματικής βλάβης ή ποινικής δίωξης εναντίον του θύματος ή κάποιου κοντινού προσώπου. Συνήθως γίνεται για προσωπικό όφελος και την εξόφληση δανείων ή μεριδίου από έκνομες δραστηριότητες, όπως διακίνηση ναρκωτικών.

Στο ελληνικό ποινικό δίκαιο, ο εκβιασμός τιμωρείται, βάσει του άρθρου 385 του Ποινικού Κώδικα.

Παραπομπές
----------

1. ↑  Internet Archive, Inc (1996). *Merriam-Webster's dictionary of law*. Springfield, Mass. : Merriam-Webster. σελ. 53. ISBN 978-0-87779-604-6.
2. ↑  *The American Heritage® Dictionary of the English Language, 4th edition*. Houghton Mifflin Harcourt Publishing Company. 2010.
3. ↑  «Blackmail». *Merriam-Webster*. Ανακτήθηκε στις 23 Μαΐου 2011.
4. ↑  *Burton's Legal Thesaurus*. McGraw-Hill Professional. 2006. σελ. 233. ISBN 978-0-07-147262-3. Ανακτήθηκε στις 23 Μαΐου 2011.
5. ↑  *The encyclopedia of American law enforcement*. Infobase Publishing. 2007. σελ. 78. ISBN 978-0-8160-6290-4. Ανακτήθηκε στις 23 Μαΐου 2011.
6. ↑  Νόμος 4619/2019
Λουκουμάδες.
Ο **λουκουμάς** (στην κυπριακή διάλεκτο *λοκμάς* -πληθ. *λοκμάδες*, στα αραβικά και στα τούρκικα *lokma*, και στα ποντιακά "τσιριχτά"), είναι ένα γλυκό δημοφιλές στα Βαλκάνια και στη Μέση Ανατολή. 

Παρασκευάζεται από ζύμη μαγιάς τηγανισμένη σε καυτό λάδι. Οι λουκουμάδες έχουν σχήμα σφαιρικό ή κρίκου και περιχύνονται με μέλι ή με σιρόπι, γαρνίρονται με κανέλλα και μερικές φορές με ζάχαρη άχνη. 

Οι λουκουμάδες ονομάζονται *σβιγκοί* από τους Έλληνες εβραϊκής καταγωγής, που τους προσφέρουν σαν γλυκό τα Χριστούγεννα. Αναφέρεται ότι η λέξη προέρχεται από τους Ρωμανιώτες, αν και προέρχεται από τη μεσαιωνική γερμανική λέξη *swinge*. Ένα παρόμοιο γλυκό αναφέρεται στην Ιταλία ως *sfingi di San Giuseppe*.

Στην Τουρκία, οι λουκουμάδες προσφέρονται παραδοσιακά στις κηδείες και σε διάφορες εκδηλώσεις .

Ετυμολογία
----------

Η τούρκικη λέξη *lokma* σημαίνει τη *μπουκιά*. Την ίδια σημασία έχει στα αραβικά (لقمة *luqma(t)*) από όπου και προέρχεται. Μία παραλλαγή που ονομάζεται لقمة القادي (η μπουκιά του δικαστή) περιγράφεται από τον Μουχαμάντ μπιν Χασάν αλ-Μπαγνταντί τον 13ο αιώνα και παρασκευάζεται στα αραβικά κράτη μέχρι σήμερα.

Εκφράσεις
---------

Στα ελληνικά, χρησιμοποιείται η λέξη λουκουμάς και υποτιμητικά, αναφερόμενη σε υπέρβαρο ή μαλθακό πρόσωπο ("ρε λουκουμά").

Πηγές
-----

* A.D. Alderson and Fahir İz, *The Concise Oxford Turkish Dictionary*, 1959. ISBN 0-19-864109-5
* Γ. Μπαμπινιώτης, Λεξικό της Νέας Ελληνικής Γλώσσας, Αθήνα, 1998
* Oxford Companion to Food, *s.v.* jalebi.

Αναφορές
--------

1. ↑  Μπαμπινιώτης
2. ↑  Alderson
3. ↑  Oxford Companion
4. ↑  Diran Kélékian, *Dictionnaire Turc-Français* (Ottoman Turkish), 1911
5. ↑  Davidson, Alan (21 Αυγούστου 2014). *The Oxford Companion to Food*. Oxford University Press. σελίδες 424–425. ISBN 9780191040726 – μέσω Google Books.
6. ↑  Salloum, Habeeb (25 Ιουνίου 2013). *Sweet Delights from a Thousand and One Nights: The Story of Traditional Arab Sweets*. I.B.Tauris. σελίδες 49–52. ISBN 9780857733412 – μέσω Google Books.
7. ↑  Oxford Companion to Food; Charles Perry, *A Baghdad Cookery Book*, 2006. ISBN 1-903018-42-0.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **λουκουμάς**  |
Η **ΙΦΚ Μάριεχαμν** (σουηδικά: *IFK Mariehamn*) είναι αθλητικός σύλλογος της Φινλανδίας με έδρα το Μάριεχαμν των νήσων Ώλαντ. Τα διακριτικά χρώματα του συλλόγου είναι το πράσινο και το λευκό. Διαθέτει τμήματα επιτραπέζιας αντισφαίρισης, μπόουλινγκ, στίβου, χειροσφαίρισης, χόκεϊ επί πάγου, ναυσιπλοΐας και κολύμβησης, ενώ το ποδοσφαιρικό τμήμα είναι το πιο επιτυχημένο.

Η ποδοσφαιρική ομάδα διεξάγει τους εντός έδρας αγώνες της στη Wiklöf Holding Arena, χωρητικότητας 1.635 θεατών. Μετέχει επίσης στο Πρωτάθλημα Φινλανδίας από το 2005. Η ομάδα, το 2015, πανηγύρισε την κατάκτηση του πρώτου της σημαντικού τίτλου, του Κυπέλλου Φινλανδίας. Το 2016 τερμάτισε στην πρώτη θέση της βαθμολογίας και κατέκτησε για πρώτη φορά στην ιστορία της τον τίτλο της πρωταθλήτριας Φινλανδίας.

Τίτλοι
------

* Πρωτάθλημα Φινλανδίας
	+ Πρωταθλήτρια (1): 2016
* Κύπελλο Φινλανδίας
	+ Κυπελλούχος (1): 2015

Παραπομπές
----------

1. ↑  IS seurasi Veikkausliigan päätöskierrosta: IFK Mariehamn vei mestaruuden, karsintoihin Turun derby, Ilta-Sanomat

Εξωτερικοί σύνδεσμοι
--------------------

* Επίσημος ιστότοπος συλλόγου
* Επίσημος ιστότοπος ποδοσφαίρου
Ο **Μιχαήλ γιος τού Σιγισμούνδου**, λιθουαν. Mykolas Žygimantaitis (πριν το 1406 - μετά το 1452) ήταν μέλος τού Οίκου των Γκεντιμινιδών.

Βιογραφία
---------

Ήταν γιος τού Σιγισμούνδου μεγάλου δούκα της Λιθουανίας, γιού τού Κεστούτις μεγάλου δούκα της Λιθουανίας.

Υποστήρξε τον πατέρα του στη μάχη για την εξουσία έναντι τού Σβιτριγκάιλα, εξαδέλφου τού Σιγισμούνδου. Το 1435 στη μάχη τού Παμπάισκας οδήγησε τον στρατό τού πατέρα του σε νίκη. Μετά τον φόνο τού Σιγισμούνδου, πολέμησε εναντίον τού Καζίμιρ Δ΄ της Πολωνίας-Λιθουανίας (γιου τού Γιαγκιέλον) για τον θρόνο της Λιθουανίας, αλλά χωρίς επιτυχία. Πρώτα ο Μιχαήλ υποστηρίθηκε από τη Σαμογιτία, αλλά το 1441 ο Καζίμιρ Δ΄ εξέδωσε προνόμιο υπέρ της ημι-αυτονομίας της και έτσι απετράπη ο εμφύλιος πόλεμος.

Ως το 1447 υποστηρίχθηκε από τους δούκες της Μαζοβίας. Το 1448 ζήτησε τη συνδρομή τού Χανάτου της Κριμαίας. Με τη βοήθειά τους επιτέθηκε και σύντομα ήλεγχε το Κίεβο, το Στάρομπουντ, το Νόβχοροντ-Σιβέρσκυ. Σύντομα όμως αιχμαλωτίστηκε και μεταφέρθηκε στο μεγάλο δουκάτο της Μόσχας, όπου απεβίωσε μάλλον από δηλητήριο. Τάφηκε στον καθεδρικό τού Βίλνιους.

Της εξαδέλφης του Σοφίας η κόρη, η Άννα των Ρουρικιδών, παντρεύτηκε τον Ιωάννη Η΄ Παλαιολόγο Αυτοκράτορα των Ρωμαίων.

Οικογένεια
----------

Νυμφεύτηκε την του Άννα των Πιαστ, κόρη τού Σιεμόβιτ Δ΄ δούκα της Μαζοβίας-Ράβα. Ήταν 2η εξαδέλφη του, καθώς η μητέρα της Αλεξάνδρα ήταν κόρη τού Αλγκίρντας, αδελφού τού Κεστούτις.

Η Άννα απεβίωσε το 1435 και ο Μιχαήλ έκανε δεύτερο γάμο με την εξαδέλφη του Ευφημία των Πιαστ, κόρη τού Μπολέσλαφ διαδόχου τού δουκάτου της Βαρσοβίας. Η Ευφημία ήταν κόρη της Ντανουτέ, κόρης τού Κεστούτις. Αυτή απεβίωσε το 1436.

Τότε ο Μιχαήλ έκανε τρίτο γάμο με την Αικατερίνη των Πιαστ, αδελφή της πρώτης συζύγου του Άννας. Η Αικατερίνη απεβίωσε το 1479/80.

Παραπομπές
----------

1. ↑  Bolesław Zygmuntowicz Michał
2. ↑  dw.2395.

Πηγές
-----

* Kiaupa, Zigmantas; Jūratė Kiaupienė; Albinas Kunevičius (2000) [1995]. The History of Lithuania Before 1795 (English ed.). Vilnius: Lithuanian Institute of History. p. 213. ISBN 9986-810-13-2.
* Gudavičius, Edvardas (2004). "Mykolas Žygimantaitis". In Vytautas Spečiūnas. Lietuvos valdovai (XIII-XVIII a.): enciklopedinis žinynas (in Lithuanian). Vilnius: Mokslo ir enciklopedijų leidybos institutas. p. 97. ISBN 5-420-01535-8.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 47151776776818011504

 |

 |
Ο **Τζουζέπε Μπρότζου** (Κάλιαρι, 24 Ιανουαρίου 1895 – Κάλιαρι, 8 Απριλίου 1976) ήταν Ιταλός πολιτικός και επίσης ερευνητής - φαρμακολόγος, που είναι ευρέως γνωστός για την ανακάλυψη των κεφαλοσπορίνων.

Βιογραφία
---------

Γεννήθηκε και μεγάλωσε στην Γκιράρζα, μια μικρή πόλη της επαρχίας Οριστάνο της Σαρδηνίας. 

Αποφοίτησε από το Πανεπιστήμιο του Κάλιαρι της Σαρδηνίας το 1919 και αργότερα ολοκλήρωσε την ειδίκευση του στην Υγιεινή στο Πανεπιστήμιο της Σιένα το 1922. Αποφοίτησε από την Ιατρική από το Πανεπιστήμιο της Μπολόνια το 1925, με ειδίκευση στη χειρουργική.

Έγινε καθηγητής στο Πανεπιστήμιο της Μόντενα και του Ρέτζιο Εμίλια το 1932. Μεταξύ των ετών 1939 και 1943 ήταν διευθυντής του Πανεπιστημίου του Κάλιαρι.

Επιστημονική έρευνα
-------------------

Ο Μπρότζου αναγνωρίζεται διεθνώς ως ο ερευνητής που πρώτος ανακάλυψε τα αντιβιοτικά που βασίζονται στην κεφαλοσπορίνη. 

Με εργασίες του απομονώθηκαν κεφαλοσπορίνες για πρώτη φορά από καλλιέργειες του είδους *Cephalosporium* (τώρα γνωστό ως *Acremonium*) το έτος 1948. Μελέτησε και παρατήρησε ότι αυτές οι καλλιέργειες παρήγαγαν ουσίες που ήταν αποτελεσματικές κατά της ασθένειας *Salmonella typhi*, κύριας αιτίας του τυφοειδούς πυρετού, που είχε βήτα-λακταμάση. 

Το 1971, ως αναγνώριση, του απονεμήθηκε το βραβείο *Laurea ad honorem* από το Πανεπιστήμιο της Οξφόρδης. Ήταν επίσης υποψήφιος για το βραβείο Νόμπελ.

Πολιτική καριέρα
----------------

Ο Τζουζέπε Μπρότζου εξελέγη πρόεδρος της Σαρδηνίας το 1955 και επίσης δήμαρχος της πόλης του Κάλιαρι το 1960.

Βιβλιογραφία
------------

* G. Bo, «BROTZU, Giuseppe». Στο: Dizionario Biografico degli Italiani, Vol. XXXIV, Roma: Istituto della Enciclopedia Italiana, 1987 (on-line)
* Roberto Paracchini (2002). Il signore delle Cefalosporine (Demos). .
* Bo G (Ιαν.-Φεβ 1999). Un ricordo del prof. Τζουζέπε Μπρότζου. Ann Ig 11 (1): 3-9. PMID 10208039 .

Δείτε επίσης
------------

* Κεφαλοσπορίνες
* Αντιβιοτικά

Παραπομπές
----------

1. 1 2 3  «Giuseppe Brotzu and the discovery of cephalosporins». *Clinical Microbiology and Infection* **6** (Supplement 3): 6–8. 2000. doi:10.1111/j.1469-0691.2000.tb02032.x. PMID 11449655.
2. ↑  «BROTZU, Giuseppe». Istituto della Enciclopedia Italiana fondata da Giovanni Treccani S.p.A. Ανακτήθηκε στις 30 Ιουνίου 2021.
3. ↑  **Lua error in Module:Cite\_Q at line 360: attempt to call upvalue 'getPropOfProp' (a nil value).**
Ρωμαϊκοί Fasces
Οι **φάσκες** (λατινικά: *fasces*, ή **δέσμες των ραβδούχων**, *fasces lictorii*) είναι αρχαίο ρωμαϊκό έμβλημα εξουσίας, συμβολιζόταν από δέσμες ράβδων που είναι το σύμβολο των κυρίως αρχόντων της Ρωμαϊκής Πολιτείας. Προς δήλωση του βαθμού εξουσίας ο αριθμός των δεσμών των ράβδων μεταβαλλόταν κατ’ άρχοντα, και συγκεκριμένα, 24 δέσμες ράβδων κρατούσε ο Δικτάτωρ, ενώ 12 ο βασιλιάς και καθένας από τους υπάτους, 2 οι στρατηγοί στην πόλη σε περίοδο ειρήνης και 6 στον πόλεμο. Έξι επίσης κρατούσαν και οι αρχιστράτηγοι (αντιπραίτορες) της Ρώμης. Τις δεσμίδες αυτές κουβαλούσαν οι ραβδούχοι οι οποίοι συνόδευαν τους αξιωματούχους για προστασία. Το σύμβολο αυτό χρησιμοποιήθηκε και από τους Ετρούσκους. Το σύμβολο αυτό βρίσκεται σε οικόσημο της οικογένειας LATIN ή LININUS που είναι εντοιχισμένο στους τοίχους του Πανεπιστημίου της Πάντοβα. 

Στη νεώτερη εποχή χρησιμοποιήθηκε και χρησιμοποιείται σαν μέρος των συμβόλων διαφόρων κρατών και οργανισμών για να συμβολίσει τον ρεπουπλικανισμό. Από το 1821 εικονίζεται στο θυρεό και τη σημαία του κράτους Gran Colombia της Λατινικής Αμερικής, η οποία από το 1903 διασπάστηκε σε μικρότερα κράτη. Από το 1830 υπάρχει στον θυρεό του Εκουαδόρ. Επίσης χρησιμοποιείται από την Βουλή των Αντιπροσώπων των ΗΠΑ. 

Στον 20ό αιώνα έγινε περισσότερο γνωστό ως σύμβολο του φασιστικού κόμματος και στη συνέχεια της Φασιστικής Ιταλίας, για να δώσει ιστορικό υπόβαθρο στην ιδεολογία του "φασισμού". Σήμερα η δημόσια χρήση των δεσμίδων των ραβδούχων στην Ιταλία απαγορεύεται.

Ο θυρεός της Gran Colombia του 1821Άγαλμα του Αβραάμ Λίνκολν, 1920, Lincoln Memorial

Παραπομπές
----------

1. ↑  Ancient History Encyclopedia, λήμμα *Fasces*
2. ↑  Μεγάλη Ελληνική Εγκυκλοπαίδεια, Τόμος IΣΤ΄, Εκδοτικός Οργανισμός « Ο ΦΟΙΝΙΞ» Φειδίου 6 – Αθήνα, Έκδοση 2α
3. ↑  «Elezioni, fascio littorio nel simbolo di una lista in provincia di Mantova: "Ma è vietato dalla Costituzione"». *la Repubblica* (στα Ιταλικά). 11 Ιουνίου 2017. Ανακτήθηκε στις 20 Μαρτίου 2021.

Πηγές
-----

* Μεγάλη Ελληνική Εγκυκλοπαίδεια, Τόμος IΣΤ΄, Εκδοτικός Οργανισμός « Ο ΦΟΙΝΙΞ» Φειδίου 6 – Αθήνα, Έκδοση 2α
* Σύγχρονη ιστορία του ευρωπαϊκού μαχητικού αντιφασισμού, Βαλέριο Τζεντίλι, 24γράμματα, Αθήνα 2020
Εισαγωγή
--------

Το Σιφάκα (αγγ. και γαλλ. sifaka), κοινή ονομασία 2 ειδών δενδρόβιων λεμουρίων του γένους Propithecus, που απαντούνται στα παράκτια δάση της Μαδαγασκάρης. Έχει μήκος περίπου 1 μέτρο από το ποίο το μισό αντιπροσωπεύει την ουρά. Το μικρό τους κεφάλι φέρει μεγάλα μάτια και αυτιά καλυμμένα εν μέρει απ' το μακρύ τους τρίχωμα. Ο χρωματισμός τους είναι λευκός με σκουρόχρωμα σχέδια. Υπάρχουν και Σιφάκα με γκρι τρίχωμα, κοκκινωπό, και σε ορισµένες περιπτώσεις, µαύρο. Η µουσούδα του έχει µαύρο χρώµα, είναι κοντή και γυµνή από τρίχωµα. Τα πίσω πόδια του είναι µακριά και το βοηθούν να πηδά από δέντρο σε δέντρο.

Τα άλματα των Σιφάκα
--------------------

Τα Σιφάκα βερό είναι κοινωνικά, ημερόβια και φυτοφάγα ζώα. Αναριχώνται στα δέντρα στιριζόμενα στα πέλματα και τα δάκτυλα των ποδιών τους. Μπορεί επίσης να πηδά από το ένα αγκαθωτά φυτά σε άλλα χωρίς να τραυματίζεται. Για να πάει από το ένα δέντρο στο άλλο αρπάζεται από κλαδιά και κληματίδες κάνει πίσω και πηδά στον αέρα. Ευστάθεια και καλές λαβές του εξασφαλίζουν τα πόδια και τα χέρια του. Επίσης το βοηθάει μια πτητική μεμβράνη που ενώνει τα μπροστινά και πίσω άκρα του σώματος με το υπόλοιπο σώμα. Μπορεί να υπολογίζει τις αποστάσεις με μια ματιά. Με ένα απλό άλμα το Σιφάκα μπορεί να διανήσει αποστάσεις των 10 μέτρων.

Οι συνήθειές τους
-----------------

Τα Σιφάκα ζουν σε οικογένειες των 6-8 ατόμων. Κάθε ομάδα οριοθετεί την περιοχή του από την οποία διώχνει κάθε άλλη οµάδα. Όταν συναντάνε μια άλλη ομάδα δεν συγκρούονται βίαια αλλά γρυλίζουνε και πηδάν τριγύρω. Το θηλυκό γεννάει ένα μικρό μετά από 5 μήνες περίπου κύησης. Τα μωρά προσκολόνται στις μητέρες τους αμέσως μετά τη γέννησή τους. Κατά τον πρώτο μήνα την αρπάζει από το στομάχι και αργότερα από την κοιλιά. Τα Σιφάκα τον περισσότερο καιρό τον περνούνε κάνονας ηλιοθεραπεία στα δέντρα αλλά συχνά αναπαύονται στις ρίζες των κλάδων με την ουρά ανάμεσα στα γόνατα παίρνοντας στάση ανθρώπινη. Επίσης σηκώνουν τα χέρια τους προς τον ήλιο κάτι που οδήγησε στη δοξασία ότι λατρεύουν τον ήλιο. Τα Σιφάκα τρέφονται την περίοδο των βροχών με φρούτα και λουλούδια ενώ την περίοδο της ξηρασίας με φύλλα δέντρων. Κάποιες φορές τρώει και χώμα που το βοηθάειστη χώνεψη.

Απειλές
-------

Τα Σιφάκα είναι ένα απειλούμενο είδος. Απειλούνται από:

* επιθέσεις πουλιών όπως το γεράκι της Μαδαγασκάρης που εφορμεί για να το πιάσει.
* την αποψίλωση όπου δέντρα κόβονται για να χρησιμοποιηθούν ως καυσόξυλα κι έτσι τα Σιφάκα χάνουν τα σπίτια τους.
* το κυνήγι. Οι κυνηγοί της Μαγαδασκάρης θεωρούν τα Σιφάκα εύκολους στόχους σε ανοικτή δασώδη περιοχή.
* τις πυρκαγιές στα δάση όπου ορισμένοι άνθρωποι βάζουν πυρκαγιές στις περιοχές στις οποίες ζουν.

Δεν υπάρχουν σύγχρονα διαθέσιμα στοιχεία για τον πληθυσμό τους αλλά μια εκτίμηση το 1992 αναφέρει ότι υπήρχαν περισσότερα από 100.000 Σιφάκα βερό. Τα είδη που απειλούνται περισσότερο με εξαφάνιση είναι τα:

* diadema
* verreauxi
Η **Κ Λιγκ 2** (χάνγκουλ: K리그2) είναι νοτιοκορεατικό επαγγελματικό πρωτάθλημα ποδοσφαίρου. Όντας η δεύτερη βαθμίδα στο σύστημα ποδοσφαιρικών πρωταθλημάτων Νότιας Κορέας, αποτελείται από δέκα ομάδες και λειτουργεί σε σύστημα ανόδου και υποβιβασμού με την Κ Λιγκ Κλάσικ.

Ιστορία
-------

Το 2011 η K League ανακοίνωσε ένα σχέδιο για την έναρξη ενός συστήματος ανόδου και υποβιβασμού μεταξύ του ομώνυμου πρωταθλήματος Κ Λιγκ και μιας προτεινόμενης δεύτερης κατηγορίας. Στη συνέχεια, η K League ξεκίνησε τις απαραίτητες προεργασίες για να δημιουργήσει τη νέα δεύτερη κατηγορία, κυρίως με την προσθήκη ενός συστήματος δύο γύρων κατά τη διάρκεια της περιόδου του 2012, όπου οι ομάδες με τη χαμηλότερη βαθμολογία μετείχαν σε αγώνες διαβάθμισης, στους οποίους η τελευταία ομάδα θα υποβιβαζόταν (αρχικά επρόκειτο να υποβιβαστούν δύο ομάδες αλλά με την αποχώρηση της Σάνγκτζου Σάνγκμου υποβιβάστηκε μόνο μία ομάδα).

Στις 3 Ιανουαρίου του 2013 η επίσημη ονομασία της δεύτερης κατηγορίας ανακοινώθηκε ως Κ Λιγκ, ενώ η αρχική Κ Λιγκ μετονομάστηκε σε K Λιγκ Κλάσικ μαζί με το νέο λογότυπο. Αυτή η αλλαγή ονόματος προκάλεσε κάποια σύγχυση και διαμάχη, ενώ στις 11 Μαρτίου του 2013 μετονομάστηκε σε Κ Λιγκ Τσάλεντζ. Στις 22 Ιανουαρίου 2018 το πρωτάθλημα πήρε την ονομασία Κ Λιγκ 2.

Παραπομπές
----------

1. ↑  Richards, Dave. «Korea, England: closer football ties». *Korea Joongang Daily*. Ανακτήθηκε στις 5 Ιανουαρίου 2013.
2. ↑  «K리그 31~44라운드, 상주 없이 그대로 진행». .
3. ↑  «K League confirm promotion-relegation system». *SportsSpying*. Αρχειοθετήθηκε από το πρωτότυπο στις 16 Φεβρουαρίου 2013. Ανακτήθηκε στις 5 Ιανουαρίου 2013.
4. ↑  «K League News». *K-League*. Αρχειοθετήθηκε από το πρωτότυπο στις 16 Φεβρουαρίου 2013. Ανακτήθηκε στις 5 Ιανουαρίου 2013.
5. ↑  «위원석의 하프타임 'K리그'에 새로운 이름을 붙여주자» (στα ko). The Daily Sports Seoul. February 19, 2013. Αρχειοθετήθηκε από το πρωτότυπο στις 2013-12-11.. Ανακτήθηκε στις 2017-07-25.
6. ↑  «프로축구연맹, 클래식→K리그1, 챌린지→K리그2 대회명 변경» (στα ko). K League Official Website. 22 January 2018. .

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα K League Challenge  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Σιμίζου Σ-Παλς** (ιαπωνικά: 清水エスパルス, *Σιμίζου Εσουπαρούσου*) είναι επαγγελματική ομάδα ποδοσφαίρου από το Σιμίζου της Σιζουόκα στην Ιαπωνία. Διεξάγει τους εντός έδρας αγώνες της στο IAI Stadium Nihondaira χωρητικότητας 20.339 θεατών.

Ιδρύθηκε μόλις το 1991 και είναι μία από τις νεότερες επαγγελματικές ομάδες ποδοσφαίρου στην Ιαπωνία. Ο σύλλογος δημιουργήθηκε με την εμφάνιση της J.League το 1991 και αρχικά αποτελούταν από παίκτες που κατάγονταν αποκλειστικά από την ευρύτερη περιοχή της Σιζουόκα, ένα μοναδικό φαινόμενο την εποχή εκείνη.

Επιτυχίες
---------

*Τελευταία ενημέρωση: 25 Ιουλίου 2017*
### Εγχώριες

#### Πρωταθλήματα

* **Κατηγορία 1** (J.League)

Δεύτερη θέση (1): 1999
Πρωταθλήτρια δευτέρου γύρου (1): 1999
#### Κύπελλα

* **Κύπελλο του Αυτοκράτορα**

Κυπελλούχος (1): 2001
Φιναλίστ (4): 1998, 2000, 2005, 2010
* **Λιγκ Καπ Ιαπωνίας**

Νικήτρια (1): 1996
Φιναλίστ (4): 1992, 1993, 2008, 2012
* **Σούπερ Καπ Ιαπωνίας**

Νικήτρια (2): 2001, 2002
Φιναλίστ (1): 1999
### Ηπειρωτικές

* **Κύπελλο Κυπελλούχων Ασίας**

Νικήτρια (1): 2000
* **Σούπερ Καπ Ασίας**

Φιναλίστ (1): 2000

Παραπομπές
----------

1. ↑  www.s-pulse.co.jp/english/profile/.
2. ↑  «J-League Club Data». *j-league.or.jp*. Αρχειοθετήθηκε από το πρωτότυπο στις 31 Μαΐου 2009. Ανακτήθηκε στις 12 Ιανουαρίου 2007.

Εξωτερικοί σύνδεσμοι
--------------------

* Επίσημος ιστότοπος (Ιαπωνικά)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Shimizu S-Pulse  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Βρετανική Ομοσπονδία Καλαθοσφαίρισης** (αγγλικά: *British Basketball*, BB) είναι το όργανο διοίκησης της καλαθοσφαίρισης στη Μεγάλη Βρετανία. Εδρεύει στο Μπλούμσμπερι του Λονδίνου. Διοργανώνει εθνικά ερασιτεχνικά γυναικών και νέων, εποπτεύει το επαγγελματικό πρωτάθλημα και το κύπελλο της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μεγάλης Βρετανίας.

Ιστορία
-------

Το 1960 ιδρύθηκε η Βρετανική και Ιρλανδική Ομοσπονδία Καλαθοσφαίρισης (British & Irish Basketball Federation, BIBF) με χρηματοδότηση του Συμβουλίου Αθλητισμού (Sports Council). Έπειτα, η Βόρεια Ιρλανδία αποσχίσθηκε από την BIBF και προσχώρησε στην Ιρλανδική Ομοσπονδία Καλαθοσφαίρισης (BI).

### Ίδρυση

Ο οργανισμός σχηματίστηκε από την Ομοσπονδία Καλαθοσφαίρισης Αγγλίας (EB), την Ομοσπονδία Καλαθοσφαίρισης Σκωτίας (BS) και την Ομοσπονδία Καλαθοσφαίρισης Ουαλίας (BAW) το 2006 ως «Βρετανική Καλαθοσφαιρική Ομοσπονδία» (British Basketball Federation, BBF). Έπειτα μετονομάστηκε σε «Βρετανική Ομοσπονδία Καλαθοσφαίρισης» (British Basketball, BB).

Παραπομπές
----------

1. ↑  New chapter for basketball in Great Britain[*νεκρός σύνδεσμος*] fiba.com

Εξωτερικοί σύνδεσμοι
--------------------

* Επίσημος ιστότοπος

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες καλαθοσφαίρισης της Ευρώπης (FIBA Europe) |
| --- |
|  |
| Ενεργές | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βοσνία και Ερζεγοβίνη
* Βόρεια Μακεδονία
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Κοσσυφοπέδιο
* Κροατία
* Κύπρος
* Λετονία
* Λευκορωσία
* Λιθουανία
* Λουξεμβούργο
* Μάλτα
* Μαυροβούνιο
* Μεγάλη Βρετανία
	+ Αγγλία
	+ Ουαλία
	+ Σκωτία
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ.
* Τσεχοσλοβακία
 |

 |
Η **Μιχαέλα του Βαλουά** (*Michelle de Valois*, 11 Ιανουαρίου 1395 – 8 Ιουλίου 1422) ήταν κόρη του Καρόλου ΣΤ΄ της Γαλλίας και της Ισαβέλλας της Βαυαρίας. Σαν κορίτσι ήταν μαζί με την μικρότερη αδελφή της, Αικατερίνη, παραμελημένες από τους γονείς τους. Ο πατέρας τους υπέφερε από σχιζοφρένεια και η μητέρα τους ήταν απασχολημένη με τον ερωμένο της, Λουδοβίκο της Ορλεάνης. Παρά τις φήμες ωστόσο ότι παραμελήθηκε η μητέρα της είχε δώσει πολλά πολυτελή δώρα και υφάσματα, σε περίοδο πανώλης την έστειλε για ασφάλεια στην ύπαιθρο.

Όταν ο πατέρας τους απέκτησε προσωρινά διαλείμματα ίασης, η μητέρα τους και ο Λουδοβίκος Βαλουά δούκας της Ορλεάνης τις απήγαγαν μαζί με τα παιδιά του Ιωάννη του Ισχυρού. Τον Ιούνιο του 1409 παντρεύτηκε τον Φίλιππο Γ΄, δούκα της Βουργουνδίας, ενώ έπεσε σε μελαγχολία (1419) όταν έμαθε την ανάμειξη του αδελφού της στον φόνο του πεθερού της, Ιωάννη του ισχυρού. Η Μιχαέλα αρρώστησε και πέθανε (1422) στη Γάνδη, την εποχή που ο σύζυγος της ετοιμαζόταν για την μάχη του Κον. Ο πρόωρος θάνατός της έφερε μεγάλη θλίψη στον λαό, γιατί ήταν πολύ αγαπητή. Φήμες έλεγαν ότι δηλητηριάστηκε από μια Γερμανίδα έμπιστη αυλική της που είχε απολύσει μόλις λίγο πριν από τον θάνατό της.

Παραπομπές
----------

1. 1 2 3 4 5 6 7  «Kindred Britain»
2. ↑  p10749.htm#i107485. Ανακτήθηκε στις 7  Αυγούστου 2020.
3. ↑  Rachel Gibbons; Isabeau of Bavaria, Queen of France (1385-1422): The Creation of an Historical Villainess

Πηγές
-----

* Rachel Gibbons; Isabeau of Bavaria, Queen of France (1385-1422): The Creation of an Historical Villainess

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 6030154441748635460006
* GND: 1172667543
* BPN: 78229837

 |

 |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μιχαέλα του Βαλουά** |
Το **Google Play Music**είναι μια υπηρεσία streaming μουσικής η οποία λειτουργεί από την Google. Οι χρήστες με λογαριασμούς τύπου standard, μπορούν να ανεβάσουν και να ακούσουν μέχρι 50.000 τραγούδια από τις προσωπικές τους βιβλιοθήκες χωρίς κόστος. Μια «All Access» η συνδρομή, πωλείται  σε συνδυασμό με το YouTube Red για τις ΗΠΑ $9,99 ανά μήνα. Οι χρήστες μπορούν να αγοράσουν επιπλέον κομμάτια για τη βιβλιοθήκη τους μέσα από το κατάστημα μουσικής τμήμα του Google Play. Εκτός από την προσφορά streaming μουσικής για συσκευές με σύνδεση στο Internet, το Google Play Music mobile app σας επιτρέπει να αποθηκεύετε  και να ακούσετε χωρίς σύνδεση.

Η υπηρεσία είχε ανακοινωθεί στις 10 Μαΐου του 2011, και μετά από έξι μήνες, ξεκίνησε στις 16 Νοεμβρίου. Η Μουσική Google Play προσφέρει περισσότερα από 35 εκατομμύρια κομμάτια για αγορά ή streaming. Είναι προς το παρόν διαθέσιμη σε 63 χώρες για Android και iOS συσκευές, προγράμματα περιήγησης στο web, και διάφορα media players (όπως το Sonos και το Chromecast).

Αυτές τις 63 χώρες μπορούν να έχουν πρόσβαση στο Google Play Music.
Από το 2015, το Google Play Music είναι διαθέσιμο σε 63 χώρες.

Υποδοχή
-------

Το 2013, το *Entertainment Weekly*, σε σύγκριση μιας σειράς από υπηρεσίες μουσικής έδωσε στο Google Play Music All Access "Β+" σκορ.

Παραπομπές
----------

1. ↑  Slattery, Brennon (10 Μαΐου 2011). «Music Beta by Google To Launch Without Licenses». *PCWorld*. Ανακτήθηκε στις 10 Μαΐου 2011.
2. ↑  Murph, Darren (11 Μαΐου 2011). «Google Music Beta walkthrough: what it is and how it works (video)». *Engadget*. AOL. Ανακτήθηκε στις 1 Αυγούστου 2014.
3. ↑  Isaac, Mike (10 Μαΐου 2011). «Google Launches ‘Music Beta,’ a Streaming Cloud Service for Tunes». *Wired.com* (Condé Nast).. Ανακτήθηκε στις 1 Αυγούστου 2014.
4. ↑  «Country availability for apps & digital content – Google Play Help». Google. Ανακτήθηκε στις 5 Νοεμβρίου 2014.
5. ↑  Anderson, Kyle (18 Ιανουαρίου 2013). «What's the Best Music Service?». *Entertainment Weekly* (Time Inc.): 14. Αρχειοθετήθηκε από το πρωτότυπο στις 2014-11-10. .
Το **SlideShare** είναι αμερικανική υπηρεσία φιλοξενίας επαγγελματικού περιεχομένου, συμπεριλαμβανομένων παρουσιάσεων, γραφημάτων, εγγράφων και βίντεο. Ανήκει στην Scribd. Οι χρήστες έχουν τη δυνατότητα να ανεβάζουν αρχεία ιδιωτικά ή δημόσια σε μορφή PowerPoint, Word, PDF ή OpenDocument. Στη συνέχεια, το περιεχόμενο μπορεί να προβληθεί στον ίδιο τον ιστότοπο, σε κινητές συσκευές ή να ενσωματωθεί σε άλλους ιστότοπους. Το SlideShare παρέχει επίσης στους χρήστες τη δυνατότητα να βαθμολογούν, να σχολιάζουν και να μοιράζονται το μεταφορτωμένο περιεχόμενο. Ξεκίνησε στις 4 Οκτωβρίου 2006. Η εταιρεία εξαγοράστηκε από το LinkedIn το 2012,  και στη συνέχεια από τη Scribd το 2020.

Το 2018 αριθμούσε 80 εκατομμύρια μοναδικούς επισκέπτες μηνιαίως.

Παραπομπές
----------

1. ↑  Yarow, Jay (3 Μαΐου 2012). «LinkedIn Is Buying SlideShare For $119 Million». *Business Insider*. Ανακτήθηκε στις 18 Φεβρουαρίου 2013.
2. ↑  Ha, Anthony (11 Αυγούστου 2020). «Scribd acquires presentation-sharing service SlideShare from LinkedIn». Tech Crunch.
3. ↑  «Domain: Slideshare.net». *Click*. Αρχειοθετήθηκε από το πρωτότυπο στις 10 Οκτωβρίου 2010.
Το **SciPy** (προφέρεται /ˈsaɪpaɪ/ "sig pie"  ) είναι μια δωρεάν και ανοιχτού κώδικα βιβλιοθήκη για την Python που χρησιμοποιείται για επιστημονικούς και τεχνικούς υπολογισμούς.

Το SciPy περιέχει συναρτήσεις για βελτιστοποίηση, γραμμική άλγεβρα, ολοκλήρωση, παρεμβολή, ειδικές λειτουργίες, FFT, επεξεργασία σήματος και εικόνας, λύτες ODE και άλλα εργαλεία κοινά στην επιστήμη και τη μηχανική.

Συστατικά
---------

Το πακέτο SciPy βρίσκεται στον πυρήνα των επιστημονικών υπολογιστικών δυνατοτήτων της Python. Τα διαθέσιμα υποπακέτα περιλαμβάνουν:

* **cluster** : ιεραρχική ομαδοποίηση, διανυσματική κβαντοποίηση, K-means
* **constants** : φυσικές σταθερές και συντελεστές μετατροπής
* **fft** : Αλγόριθμοι διακριτού μετασχηματισμού Fourier
* **fftpack** : Διασύνδεση παλαιού τύπου για διακριτούς μετασχηματισμούς Fourier
* **integrate** : ρουτίνες αριθμητικής ολοκλήρωσης
* **interpolate** : εργαλεία παρεμβολής
* **io** : εισαγωγή και έξοδος δεδομένων
* **linalg** : γραμμικές ρουτίνες άλγεβρας
* **misc** : διάφορα βοηθητικά προγράμματα (π.χ. παραδείγματα εικόνων)
* **ndimage** : διάφορες λειτουργίες για πολυδιάστατη επεξεργασία εικόνας
* **ODR:** τάξεις και αλγόριθμοι ορθογώνιας παλινδρόμησης απόστασης
* **optimize** : αλγόριθμοι βελτιστοποίησης συμπεριλαμβανομένου του γραμμικού προγραμματισμού
* **signal** : εργαλεία επεξεργασίας σήματος
* **sparse** : αραιοί πίνακες και σχετικοί αλγόριθμοι
* **spatial** : αλγόριθμοι για χωρικές δομές όπως δέντρα kd, πλησιέστεροι γείτονες, κυρτές γάστρες κ.λπ.
* **special** : ειδικές λειτουργίες
* **stats** : στατιστικές συναρτήσεις
* **weave** : εργαλείο για τη σύνταξη κώδικα C / C++ ως συμβολοσειρές πολλαπλών γραμμών Python (τώρα καταργήθηκε υπέρ του Cython  )

 Στιγμιότυπο που δείχνει τον πηγαίο κώδικα SciPy ndimage

  

Η βασική δομή δεδομένων που χρησιμοποιείται από το SciPy είναι ένας πολυδιάστατος πίνακας που παρέχεται από το πακέτο NumPy. Το NumPy παρέχει ορισμένες συναρτήσεις για γραμμική άλγεβρα, μετασχηματισμούς Fourier και δημιουργία τυχαίων αριθμών, αλλά όχι με τη γενικότητα των ισοδύναμων συναρτήσεων στο SciPy. Το NumPy μπορεί επίσης να χρησιμοποιηθεί ως ένα αποτελεσματικό πολυδιάστατο κοντέινερ δεδομένων με αυθαίρετους τύπους δεδομένων. Αυτό επιτρέπει στο NumPy να ενσωματώνεται απρόσκοπτα και γρήγορα με μια μεγάλη ποικιλία βάσεων δεδομένων. Οι παλαιότερες εκδόσεις του SciPy χρησιμοποιούσαν το Numeric ως τύπο πίνακα, ο οποίος πλέον έχει καταργηθεί υπέρ του νεότερου κώδικα πίνακα NumPy.

Παραπομπές
----------

1. ↑   "SciPy (pronounced "Sigh Pie")"
2. ↑  «SciPy 0.15.0 Release Notes — SciPy v1.6.2 Reference Guide». *docs.scipy.org*. Αρχειοθετήθηκε από το πρωτότυπο στις 13 Απριλίου 2021. Ανακτήθηκε στις 13 Απριλίου 2021.
3. ↑  «NumPy Homepage».
Η **Σούπερ Λιγκ** (αγγλικά: *Super League*), γνωστή και ως *Betfred Super League* λόγο της υφιστάμενης χορηγίας από την Betfred, είναι το κορυφαίο επαγγελματικό διασυλλογικό πρωτάθλημα ράγκμπι λιγκ στο Βόρειο ημισφαίριο. Στο πρωτάθλημα μετέχουν δώδεκα ομάδες: έντεκα από την Αγγλία και μία από τη Γαλλία. Οι καναδικοί και οι ουαλικοί σύλλογοι που μετέχουν επίσης στην Αγγλική Ομοσπονδία Ράγκμπι Λιγκ, μπορούν επίσης να προκριθούν. Αν και είναι γνωστή στο Ηνωμένο Βασίλειο ως Σούπερ Λιγκ, αναφέρεται διεθνώς ως Ευρωπαϊκή Σούπερ Λιγκ (ESL). H Σούπερ Λιγκ ξεκίνησε το 1996, αντικαθιστώντας το Πρωτάθλημα της Αγγλικής Ομοσπονδίας Ράγκμπι Λιγκ (RFL Championship) και μεταβαίνοντας από χειμώνα σε καλοκαιρινή περίοδο. Η Λιντς Ρίνος είναι ο πιο επιτυχημένος σύλλογος στη Σούπερ Λιγκ, έχοντας κερδίσει 7 τίτλους. Ωστόσο, οι Γουίγκαν Γουόριορς είναι ο πιο επιτυχημένος σύλλογος συνολικά, έχοντας κερδίσει 21 βρετανικά πρωταθλήματα.

Κάθε ομάδα δίνει 23 αγώνες μεταξύ Φεβρουαρίου και Ιουλίου: 11 αγώνες εντός έδρας, 11 αγώνες εκτός έδρας και έναν αγώνα *Μαγικό Σαββατοκύριακο* (Magic Weekend) σε ουδέτερο γήπεδο. Μετά από 23 παιχνίδια, οι ομάδες εισέρχονται στη φάση *Σούπερ 8* (Super 8), όπου οι κορυφαίες οκτώ ομάδες αγωνίζονται μεταξύ τους για άλλη μια φορά. Οι τέσσερις πρώτες προχωρούν στα *πλέι-οφ* (play-off) που οδηγούν στο *Μεγάλο Τελικό* (Grand Final, πρώην *Τελικός Πρωταθλήματος*, Championship Final) ο οποίος καθορίζει την πρωταθλήτρια. Οι υπόλοιπες τέσσερις ομάδες μετέχουν σε αγώνες διαβάθμισης με τις τέσσερις πρώτες ομάδες του Πρωταθλήματος (Championship) στο *Οι Προκριθέντες* (The Qualifiers) με σκοπό τον καθορισμό των ομάδων που θα συμμετέχουν στη Σούπερ Λιγκ της επόμενης περιόδου. Η πρωταθλήτρια της Σούπερ Λιγκ παίζει με την πρωταθλήτρια της Νάσιοναλ Ράγκμπι Λιγκ της Αυστραλασίας στο Γουόρλντ Κλαμπ Τσάλεντζ στην αρχή της περιόδου.

Παραπομπές
----------

1. ↑  Betfred announced as new title partner for Betfred Super League Αρχειοθετήθηκε 2017-08-06 στο Wayback Machine. rugby-league.com

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Super League  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Λίγκα Πρίμα Ινδονησίας** (ινδονησιακά: *Liga Prima Indonesia*, αγγλικά: *Indonesian Premier League*, IPL) αποτελούσε την κορυφαία κατηγορία στο σύστημα ποδοσφαιρικών πρωταθλημάτων Ινδονησίας από το 2011 έως το 2013. Διοργανώτρια αρχή του πρωταθλήματος ήταν η PT Liga Prima Indonesia Sportindo υπό την εποπτεία της Ποδοσφαιρικής Ομοσπονδίας Ινδονησίας (PSSI). Η IPL αντικατέστησε τη Λίγκα Σούπερ Ινδονησίας (ISL) ως η κορυφαία κατηγορία ποδοσφαίρου στην Ινδονησία.

Στο έκτακτο συνέδριο της PSSI στις 17 Μαρτίου 2013 αποφασίστηκε ότι το ενοποιημένο πρωτάθλημα θα ονομαζόταν Λίγκα Σούπερ Ινδονησίας με 22 ομάδες. Αποφασίστηκε η διάλυση της Λίγκα Πρίμα Ινδονησίας μετά την ολοκλήρωση της περιόδου 2013 συμπεριλαμβανομένων των πλέι-οφ, ενώ οι επτά καλύτερες ομάδες του πρωταθλήματος θα μετείχαν στο πρωτάθλημα της Λίγκα Σούπερ Ινδονησίας για την περίοδο 2014.

Πρωταθλήτριες
-------------

| Περίοδος | Πρωταθλήτρια |
| --- | --- |
| 2011–12 | Σεμέν Παντάνγκ |
| 2013 | *Εγκαταλήφθηκε* |

Σύνολο τίτλων
-------------

| Σύλλογος | Τίτλοι | Έτη |
| --- | --- | --- |
| Σεμέν Παντάνγκ | 1 | 2011–12 |

Παραπομπές
----------

1. ↑  «Liga Indonesia Musim Depan Bernama Indonesia Premier League». Αρχειοθετήθηκε από το πρωτότυπο στις 5 Απριλίου 2012. Ανακτήθηκε στις 22 Ιουλίου 2018.
2. ↑  Afroni, Donny. «Liga tetap bernama Indonesia Super League». *goal.com*. Ανακτήθηκε στις 17 Μαρτίου 2013.

Eξωτερικοί σύνδεσμοι
--------------------

* Επίσημος ιστότοπος
Η **Ποδοσφαιρική Ομοσπονδία Επικράτειας Αυστραλιανής Πρωτεύουσας** (αγγλικά: *ACT Football Federation*, εμπορική ονομασία: *Capital Football*) είναι διοικητικό όργανο όσον αφορά το άθλημα του ποδοσφαίρου στην πολιτεία Επικράτεια Αυστραλιανής Πρωτεύουσας της Αυστραλίας. Η έδρα της βρίσκεται στην Καμπέρα και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.

Ιστορία
-------

Ο φορέας ιδρύθηκε τη δεκαετία του 1960 ως *ACT Soccer Federation Incorporated*. Η οργάνωση αντικατέστησε την εκτοπισμένη *Ποδοσφαιρική Ένωση Ομοσπονδιακής Επικράτειας Πρωτεύουσας* (Federal Capital Territory Soccer Football Association), η οποία ήταν υπεύθυνη για τις ποδοσφαιρικές διοργανώσεις στην πρωτεύουσα μεταξύ 1926 και 1932 και την Ποδοσφαιρική Ένωση Ομοσπονδιακής Επικράτειας Μονάρο (Federal Monaro District Soccer Association), η οποία διήρκεσε δύο χρόνια (1932–33).

Η Μεγάλη Ύφεση και ο Β΄ Παγκόσμιος Πόλεμος είχαν ως αποτέλεσμα τη διακοπή των ποδοσφαιρικών δραστηριοτήτων χωρίς τη σύσταση νέας ομοσπονδίας, ενώ οι ομάδες της πολιτείας αγωνίζονταν σπάνια στη Νέα Νότια Ουαλία. Μετά την ολοκλήρωση του πολέμου, νέες κοινότητες μεταναστών εγκαταστάθηκαν στην Καμπέρα και ίδρυσαν συλλόγους όπως η Γιουβέντους, η Ολίμπικ, η Κροάτια και η Χουνγκέρια. Αυτοί οι σύλλογοι αποτέλεσαν τη ραχοκοκαλιά της νέας *Ομοσπονδίας Ποδοσφαίρου ΕΑΠ* (ACT Soccer Federation) στη δεκαετία του 1960. Η νέα ομοσπονδία και οι σύλλογοι υιοθέτησαν πολιτική το 1960 για την κατάργηση των εθνοτικών ονομάτων, αλλά μέχρι το 1966 η πολιτική αυτή εγκαταλείφθηκε και τα εθνικά ονόματα επέστρεψαν.

Η Ομοσπονδία Ποδοσφαίρου ΕΑΠ συνέχισε να λειτουργεί ως ομοσπονδιακός πολιτειακός φορέας της ΕΑΠ υπό την εμπορική ονομασία *Soccer Canberra* μέχρι το 2005, όταν ο οργανισμός προχώρησε σε αναδιάρθρωση και αλλαγή σήματος σύμφωνα με τη νέα εθνική αλλαγή επωνυμίας που καθόρισε τη νέα εθνική ομοσπονδία, την Ποδοσφαιρική Ομοσπονδία Αυστραλίας (FFA). Η επωνυμία του οργανισμού άλλαξε σε *ACT Football Federation Incorporated* και άρχισε να εμπορεύεται με την επωνυμία *Capital Football*.

Παραπομπές
----------

1. ↑  «Football in the ACT - A Brief History». www.capitalfootball.com.au. Αρχειοθετήθηκε από το πρωτότυπο στις 20 Μαρτίου 2017. Ανακτήθηκε στις 20 Μαρτίου 2017.
2. ↑  «Archived copy of 2005 Capital Football Annual Report» (PDF). Αρχειοθετήθηκε από το πρωτότυπο (PDF) στις 28 Σεπτεμβρίου 2007. Ανακτήθηκε στις 16 Φεβρουαρίου 2007.

Eξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Η **Ποδοσφαιρική Ομοσπονδία Βόρειας Νέας Νότιας Ουαλίας** (αγγλικά: *Northern NSW Football*, NNSWF) είναι διοικητικό όργανο όσον αφορά το άθλημα του ποδοσφαίρου στην πολιτεία Νέα Νότια Ουαλίαα (βόρειο τμήμα) της Αυστραλίας. Η έδρα της βρίσκεται στο Νιούκασλ και είναι υπεύθυνη για τη διεξαγωγή των πρωταθλημάτων της πολιτείας.

Ιστορία
-------

Στις 9 Σεπτεμβρίου 1884 ιδρύθηκε η *Βρετανική Ποδοσφαιρική Ομοσπονδία Βόρειας Επικράτειας* (Northern District British Football Association). Στις 25 Οκτωβρίου 2006, δημιουργήθηκε η *Ποδοσφαιρική Ομοσπονδία Βόρειας Νέας Νότιας Ουαλίας* (Northern NSW Football) λόγω της εσωτερικής αναδιάρθρωσης και της αλλαγής επωνυμίας.

Παραπομπές
----------

1. ↑  Northern NSW Football About Αρχειοθετήθηκε 2015-04-13 στο Wayback Machine. (accessed 2 March 2015)

Eξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Η **Rotel** είναι Ιαπωνική οικογενειακή εταιρεία κατασκευής high-end εξοπλισμού audio και video, όπως οικιακός κινηματογράφος, ενισχυτές, CD-players, tuners/streamers, κτλ. Η εταιρεία ιδρύθηκε το 1961. Στις αρχές της δεκαετίας του 1980, η Rotel ενώθηκε με το B&W Group, σχηματίζοντας στρατηγική συμμαχία, στην οποία αργότερα προσετέθη και η Classé Audio. Την εταιρεία δημιούργησε ο Tomoki Tachikawa, ενώ σήμερα διοικείται από τον ανιψιό του, Peter Kao.

Η εταιρεία άρχισε να λειτουργεί στα τέλη της δεκαετίας του 1950 με την επωνυμία Roland Electronics ως συναρμολογητής τηλεοράσεων για τη μάρκα Sylvania που λειτουργούσε στην ιαπωνική αγορά.

Κατά τη διάρκεια της δεκαετίας του 1960 επικεντρώθηκε σε προϊόντα ήχου και κατασκευής για γνωστές αμερικανικές εταιρείες hi-fi, συμπεριλαμβανομένων των Harman Kardon, HH Scott και Marantz, οι οποίοι θεωρούσαν την Ιαπωνία ως μια κερδοφόρα πηγή αξιόπιστων προϊόντων.

Το όνομά της εταιρείας άλλαξε σε Rotel μετά τη συγχώνευση της **Ro** (land Electronics) με τον Αμερικανό διανομέα (Mar) **tel** το 1971.

O δεσμός μεταξύ Rotel και B&W Group άρχισε νωρίς τη δεκαετία του 1980, με αποκλειστική διανομή στη Βόρεια Αμερική και στην Ευρώπη. Τα επόμενα 20 χρόνια, η Rotel διόρισε όλους τους διανομείς Bowers & Wilkins, παγκοσμίως. Το 2000, το B&W Group ίδρυσε τη Rotel Europe, με έδρα το Ηνωμένο Βασίλειο, ενσωματώνοντας όλες τις πωλήσεις και υποστήριξη της Rotel εκτός Βορείου Αμερικής.

Το μεγαλύτερο μέρος της έρευνας και του σχεδιασμού πραγματοποιείται στη Μεγάλη Βρετανία και η παραγωγή πραγματοποιείται στο εργοστάσιο στο Βόρειο Χονγκ Κονγκ. Η Rotel είναι γνωστή για την κατασκευή πολύ σταθερών τροφοδοτικών ενισχυτών, στον πυρήνα των οποίων βρίσκονται μετασχηματιστές δικής τους κατασκευής.

Το 2018, η Classé αποκτήθηκε από την Sound United, διακόπτοντας τους δεσμούς με το B&W Group.

To 2020, η Sumiko ανέλαβε διανομέας της Rotel στις ΗΠΑ.

Η Rotel διατηρεί ένα αποκλειστικό δίκτυο ειδικευμένων διανομέων hi-fi, παγκοσμίως.

Τα τελευταία 40 χρόνια, η Rotel έχει λάβει περισσότερα από 200 βραβεία σε όλο τον κόσμο και θεωρείται ως κορυφαίος ειδικός ήχου.

Αναφορές
--------

1. ↑  rotel\_admin (2016-05-18). «Our Story» (στα αγγλικά). *Rotel*.. Ανακτήθηκε στις 2016-11-01.

Eξωτερικοί δεσμοί
-----------------

* Επίσημος ιστότοπος
Η **Ομοσπονδία Καλαθοσφαίρισης Λιβάνου** (γαλλικά: *Fédération Libanaise de Basketball*, FLB) είναι το όργανο διοίκησης της καλαθοσφαίρισης στο Λίβανο. Εδρεύει στη Βηρυτό και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Λιβάνου.

Λογότυπο
--------

Το λογότυπο της ομοσπονδίας έχει εξελιχθεί με το πέρασμα του χρόνου.

* Έως το 2015Έως το 2015
* 2015–σήμερα2015–σήμερα

Παραπομπές
----------

1. ↑  «Lebanon (LIB): Profile». *National Federations & Leagues*. FIBA. Ανακτήθηκε στις 24 Ιουνίου 2016. [*νεκρός σύνδεσμος*]

Εξωτερικοί σύνδεσμοι
--------------------

* Επίσημος ιστότοπος
Ένα φωτοτυπικό μηχάνημα
Το **φωτοτυπικό μηχάνημα** είναι μηχάνημα που δημιουργεί αντίγραφα εγγράφων και άλλων οπτικών εικόνων σε χαρτί. Τα περισσότερα σύγχρονα φωτοαντιγραφικά μηχανήματα χρησιμοποιούν μια τεχνολογία που ονομάζεται ξηρογραφία, μια στεγνή διαδικασία που χρησιμοποιεί ηλεκτροστατικά φορτία σε ένα φωτοευαίσθητο φως για να προσελκύσει πρώτα και στη συνέχεια να μεταφέρει σωματίδια γραφίτη σε χαρτί με τη μορφή εικόνας. Ο γραφίτης στη συνέχεια συντήκεται στο χαρτί χρησιμοποιώντας θερμότητα, πίεση ή συνδυασμό και των δύο. Αυτή η τεχνολογία ανεπτύχθη από την Xerox το 1959, που αντικατέστησε σταδιακά παλαιότερες τεχνολογίες, όπως η πρέσα.

Ο Chester Carlson, εφευρέτης της φωτοαντιγραφής, ήταν αρχικά δικηγόρος, καθώς και ερευνητής. Η δουλειά του στο γραφείο διπλωμάτων ευρεσιτεχνίας στη Νέα Υόρκη απαιτούσε να δημιουργήσει μεγάλο αριθμό αντιγράφων σημαντικών εγγράφων. Αυτό τον ώθησε να πραγματοποιήσει πειράματα με την αγωγιμότητα της φωτογραφίας. Ο Carlson χρησιμοποίησε την κουζίνα του για τα πειράματα «ηλεκτροφωτογραφίας» και, το 1938, υπέβαλε αίτηση για δίπλωμα ευρεσιτεχνίας για τη διαδικασία. Τύπωσε την πρώτη φωτοτυπία χρησιμοποιώντας μια πλάκα ψευδαργύρου καλυμμένη με θείο. Οι λέξεις "10-22-38 Astoria" αποτυπώθηκαν σε μια διαφάνεια μικροσκοπίου, η οποία τοποθετήθηκε πάνω από περισσότερο θείο και κάτω από έντονο φως.

Παραπομπές
----------

1. ↑  «The Story of Xerography». Ανακτήθηκε στις 19 Φεβρουαρίου 2021. [*νεκρός σύνδεσμος*]
2. ↑  «Xerox History: 1950s». Ανακτήθηκε στις 28 Σεπτεμβρίου 2017.
3. ↑  «The Story of Xerography» (PDF). Xerox Corporation. Αρχειοθετήθηκε από το πρωτότυπο (PDF) στις 25 Ιανουαρίου 2021. Ανακτήθηκε στις 28 Σεπτεμβρίου 2017.
Η **Σιάκα** είναι Δήμος στην Ιταλικής επαρχίας Αγκριτζέντο της αυτόνομης Περιφέρειας Σικελία στη νότια Ιταλία με θέα τη Μεσόγειο.
Η Σιάκα ιδρύθηκε τον 5ο αιώνα π.Χ. με το όνομα *"Θέρμαι"* σαν Λουτρό για τους κατοίκους του Σελινούντα, χρησιμοποίησε τις θερμές πηγές από Θείο στο γειτονικό όρος Σαν Καλόγκερο. Δεν γνωρίζουμε την ύπαρξη ανθρώπινου οικισμού κοντά στα λουτρά μέχρι την εποχή που ο Πλίνιος ο Πρεσβύτερος καταγράφει μία αποικία νότια της πόλης. Ο Στράβων αναφέρει επίσης για τα λουτρά, τα σχετίζει με ένα δρομολόγιο με το όνομα *"Άκουα Λαμπρόντες"*.

Το όνομα της πόλης σύμφωνα με τη Λατινική και την Αραβική γλώσσα έχει σχέση με τα λουτρά. Ο Ρογήρος Α΄ της Σικελίας οικοδόμησε τα τείχη της πόλης, τον προμαχώνα και το παλιό κάστρο. Η Σιάκα έμεινε πιστή σαν βασιλική πόλη στον βασιλιά Μανφρέδο όταν δέχτηκε επίθεση από τους Ανδεγαυούς (1268), την επόμενη χρονιά την πολιόρκησε και την υπέταξε ο Κάρολος ο Ανδεγαυός. Στους πολέμους που ξέσπασαν ανάμεσα στους Ανδεγαυούς και την Αραγωνία πολιορκήθηκε αμέτρητες φορές, την ηγεμονία της ανέλαβε η οικογένεια Περάλτα, απέκτησε από τον βασιλιά της Σικελίας το δικαίωμα να κόβει νομίσματα. Τους αιώνες που ακολούθησαν έγινε κέντρο σκληρών συγκρούσεων ανάμεσα σε οικογένειες βαρόνων όπως οι Αραγωνέζοι Λούνα και οι Νορμανδοί Περόλλο, ο πληθυσμός της πόλης μειώθηκε στο μισό. Αργότερα έγινε η έδρα αντί-Ισπανικής εξέγερσης. Όταν ξέσπασε ο Β΄ Παγκόσμιος Πόλεμος η Βασιλική Πολεμική Αεροπορία χρησιμοποίησε τη Σιάκα σα βάση.

Παραπομπές
----------

1. ↑  Στράβων, Γεωγραφικά, Βιβλίο ΣΤ΄, σ. 275
2. ↑  Χάρτης του Πόιτινγκερ
3. ↑  Τα δρομολόγια του Αυτοκράτορα Αντωνίνου, σ. 89

Πηγές
-----

* Στράβων, Γεωγραφικά, Βιβλίο ΣΤ΄
* Τα δρομολόγια του Αυτοκράτορα Αντωνίνου
Ο **Μπούρκχαρντ Α΄**, γερμ. Burkhard I (πριν το 1025 - 1061) από τον Οίκο των Χοεντσόλερν ήταν κόμης του Τσόλερν.

Βιογραφία
---------

Ήταν μάλλον γιος του Φρειδερίκου, κόμη του Ζύλιχγκαου (σήμερα *Sülchgau*, μσν. *Sulichkewe*) και ίσως της Ίρμεντρουτ, κόρης του Μπούρκχαρντ, κόμη του Νέλλενμπουργκ. Η περιοχή του Ζύλιχγκαου αντιστοιχεί περίπου στο σημερινό νομό του Τύμπινγκεν.

Είναι το πρώτο ιστορικά καταγεγραμμένο μέλος του Οίκου των Χοεντσόλερν. Από πλάνη παλαιότεροι ιστορικοί συνέδεαν το όνομά του με τον Οίκο των Μπουρκχαρντιδών. Στα χρονικά του μοναχού Μπέρτχολντ του Ράιχεναου αναφέρονται ως φονευθέντες το 1061 οι Μπουρχάρντους ντε Τσόλοριν και Βέζιλ ντε Τσόλοριν. Γνωρίζουμε λίγα για τα πρόσωπα αυτά και τη μεταξύ τους σχέση. Το επόμενο καταγεγραμμένο μέλος του Οίκου είναι ο μάλλον γιος (ή εγγονός) του Φρειδερίκος Α΄.

Οικογένεια
----------

Μάλλον γιος του ήταν ο:

* Φρειδερίκος Α΄ απεβ. πριν το 1125, κόμης του Τσόλερν.

Πηγές
-----

* Schmid, Ludwig (1862). "Geschichte der Grafen von Zollern-Hohenberg". Geschichte der Grafen von Zollern-Hohenberg. Anhang. Historisch-topographische Zusammenstellung der Grafschaft und Besitzungen des Hauses Zollern-Hohenberg. Google Book: Gebrüder Scheitlin. p. XXV.

Αναφορές
--------

1. ↑  Darryl Roger Lundy: (Αγγλικά) *The Peerage*. p67334.htm#i673340.
2. ↑  p67334.htm#i673340. Ανακτήθηκε στις 7  Αυγούστου 2020.
Ο μεγάλος βάλτος του Κεμέρι
Το **Εθνικό Πάρκο Κεμέρι** (λετονικά: Ķemeru nacionālais parks‎‎) είναι εθνικό πάρκο δυτικά της πόλης Γιουρμάλα της Λετονίας. Ιδρύθηκε το 1997, και είναι το τρίτο μεγαλύτερο εθνικό πάρκο της χώρας ανά έκταση, καλύπτοντας έκταση 381.65 τετραγωνικών χιλιομέτρων. Το έδαφος του πάρκου είναι κυρίως κατεχόμενα από δάση και βάλτους, από τους οποίους το σημαντικότερο είναι ο Μεγάλος Βάλτος του Κεμέρι (λετονικά: Lielais Ķemeru tīrelis‎‎). Υπάρχουν επίσης αρκετές λίμνες, που είναι πρώην λιμνοθάλασσες της Θάλασσας Λιττορίνα. Η λίμνη Κανιέρις είναι μια περιοχή Ραμσάρ. Το πάρκο προστατεύει επίσης τις περίφημες φυσικές μεταλλικές πηγές και λάσπη, που χρησιμοποιούνται για αιώνες λόγω του θεραπευτικού τους χαρακτήρα. Οι πηγές οδήγησαν στην ανάπτυξη πολλών θέρετρων, ιαματικών λουτρών και σανατόριων τον 19ο αιώνα.

Οικοσύστημα
-----------

Τα δάση καταλαμβάνουν το 57% της συνολικής έκτασης του πάρκου. Η κατακερματισμένη μωσαϊκή κατανομή των δασών δεν είναι τυπική για το έδαφος και τα δάση είναι σχετικά ομοιόμορφα κατανεμημένα σε ολόκληρη την περιοχή του εθνικού πάρκου με κάποια συμπερίληψη λιβαδιών και περιοχών που δεν καλύπτονται από το δάσος. Οι βάλτοι καταλαμβάνουν το 24% της συνολικής έκτασης του Εθνικού Πάρκου Κεμέρι. Και οι τρεις τύποι υγροτόπων απαντώνται εδώ. Ο βάλτος Λιελάις Κεμέρου τιρέλις είναι ένας υγρότοπος διεθνούς σημασίας. Πολλά είδη φυτών ευδοκιμούν στο βάλτο, ειδικά βρύα και ορχιδέες. Τα λιβάδια - τόσο ξηρά όσο και υγρά - καταλαμβάνουν το 6% της επικράτειας. Τα ύδατα με τη μορφή λιμνών, ποταμών, θειούχων πηγών και θαλάσσης καταλαμβάνουν το 10% της επικράτειας του πάρκου. Πολλά από τα ρέοντα ρεύματα έχουν μεταβληθεί στην ιστορία για να στραγγίξουν το βάλτο για τη γεωργία, ωστόσο τα νερά εξακολουθούν να υποστηρίζουν μια μεγάλη ποικιλία σπάνιων ειδών, όπως ιθαγενή σαλιγκάρια και μύδια, αλιείς, πελαργούς και ενυδρίδες.

Πηγές θείου
-----------

Το Εθνικό Πάρκο Κεμέρι έχει πολλές φυσικές πηγές θείου, λόγω του υποστρώματος του από γύψο και εδαφικά βακτηρίδια, που σχηματίζουν αέριο H2S το οποίο διαλύεται εύκολα στο νερό. Τα θεραπευτικά μεταλλικά νερά και οι λάσπες που βρίσκονται στο Κεμέρι χρησιμοποιούνται σε ιαματικά θέρετρα που βρίσκονται στην κοντινή πόλη Κεμέρι.

Δείτε επίσης
------------

* Κατάλογος εθνικών πάρκων στα Βαλτικά κράτη

Εξωτερικοί σύνδεσμοι
--------------------

* Επίσημη ιστοσελίδα
* Επίσημη Λετονική Τουριστική Πύλη
*
Η **εθνική ομάδα καλαθοσφαίρισης ανδρών του Καναδά** είναι το αντιπροσωπευτικό συγκρότημα του Καναδά στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Καναδά (CB).

Ιστορία
-------

Σε εννέα εμφανίσεις σε Ολυμπιάδες, ο Καναδάς έχει κερδίσει μόνο ένα μετάλλιο, το αργυρό στους Ολυμπιακούς Αγώνες του Βερολίνου το 1936. Η ομάδα τερμάτισε τέταρτη το 1976 και το 1984.

Ο Καναδάς έχει κερδίσει έξι μετάλλια στο Αμερικανικό Πρωτάθλημα, δύο αργυρά μετάλλια το 1980 και το 1999, καθώς και τέσσερα χάλκινα μετάλλια το 1984, το 1988, το 2001 και το 2015. Η ομάδα κέρδισε επίσης το πρώτο της μετάλλιο στους Παναμερικανικούς Αγώνες, ένα ασημένιο μετάλλιο το 2015.

Ο Καναδάς κέρδισε το μοναδικό χρυσό μετάλλιο σε διοργάνωση πανεπιστημιακού επιπέδου, στην Πανεπιστημιάδα 1983, που η χώρα φιλοξένησε στο Έντμοντον της Αλμπέρτας.

Το 2023, στην 15η εμφάνισή του σε Παγκόσμιο Κύπελλο, κατάφερε την μεγαλύτερη επιτυχία του, κατακτώντας το χάλκινο μετάλλιο, αφού στον μικρό τελικό στις 10 Σεπτεμβρίου νίκησε τις Η.Π.Α 127-118.

Στατιστικά
----------

Μέχρι τον Φεβρουάριο 2023, η εθνική ομάδα καλαθοσφαίρισης ανδρών του Καναδά βρισκόταν στη 15η θέση της Παγκόσμιας Κατάταξης της FIBA.

Παραπομπές
----------

1. ↑  Buffery, Steve. «Calling Steve Nash, Canada needs you!». *Toronto Sun*. Αρχειοθετήθηκε από το πρωτότυπο στις 2017-09-18.. Ανακτήθηκε στις 30 Αυγούστου 2011.
2. ↑  «Καναδάς: Φόρεσε μετάλλιο κι έγραψε ιστορία κερδίζοντας τις ΗΠΑ (videos)». *Eurohoops*. 10 Σεπτεμβρίου 2023. Ανακτήθηκε στις 10 Σεπτεμβρίου 2023.
3. ↑  «FIBA World Ranking Presented by NIKE, men». *FIBA.basketball* (στα Αγγλικά). Ανακτήθηκε στις 27 Ιουνίου 2023.

Εξωτερικοί σύνδεσμοι
--------------------

* Επίσημος ιστότοπος